b"\n_START_ARTICLE_\nLa Vila (Biosca)\n_START_SECTION_\nSituaci\xc3\xb3\n_START_PARAGRAPH_\n\xc3\x89s una de les masies del ve\xc3\xafnat disseminat de Lloberola, al nord del terme municipal. Es troba al vessant esquerre de la rasa de Lloberola, als plans de la carena entre el barranc de la Vila i el de l'Horta del Mas, a l'obaga del serrat de Sasserra. S'hi va des de la carretera C-451 (de Guissona a Solsona), prenent al km 37,2 un trencall senyalitzat  que hi mena.\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de quatre fa\xc3\xa7anes i quatre plantes. A la fa\xc3\xa7ana sud, a la planta baixa a l'esquerra, hi ha una petita entrada. A la dreta hi ha una construcci\xc3\xb3 nova de formig\xc3\xb3. A la seg\xc3\xbcent planta, a l'esquerra hi ha una finestra. A la planta seg\xc3\xbcent, hi ha quatre finestres, i un acc\xc3\xa9s que d\xc3\xb3na a una terrassa de l'adjunt de nova construcci\xc3\xb3. A la darrera planta hi ha dues finestres._NEWLINE_A la fa\xc3\xa7ana oest, a la part esquerra, hi ha una entrada amb porta met\xc3\xa0l\xc2\xb7lica de doble batent, a la dreta adossat a la fa\xc3\xa7ana hi ha un edifici de nova construcci\xc3\xb3. A la planta seg\xc3\xbcent, hi ha tres finestres, les dues de l'esquerra amb ampit. A la part superior de la fa\xc3\xa7ana hi ha dues finestres._NEWLINE_A la fa\xc3\xa7ana nord, hi ha tres finestres a la tercera i una a la darrera. A la fa\xc3\xa7ana est, hi ha dues finestres, i diverses petites obertures. La coberta \xc3\xa9s de dos vessants (Nord-Sud), acabada amb teules._NEWLINE_Adjunt a la fa\xc3\xa7ana sud de la casa, hi ha una estructura de nova construcci\xc3\xb3, t\xc3\xa9 una gran entrada amb porta met\xc3\xa0l\xc2\xb7lica al sud, i a la part superior \xc3\xa9s una terrassa que s'accedeix des de la casa. Adjunt amb aquest sobresurt un mur on hi ha una entrada amb porta met\xc3\xa0l\xc2\xb7lica._NEWLINE_Hi ha un parell d'edificis annexos, que tenia funci\xc3\xb3 originalment de refugi pel bestiar i paller. Es troben davant de la fa\xc3\xa7ana est de l'edifici principal. Tenen nom\xc3\xa9s una planta, i es caracteritzen per la gran entrada a l'interior."